CELEX: C2005/045/29
Language: fi
Date: 2005-02-19 00:00:00
Title: Asia C-503/04: Euroopan yhteisöjen komission 7.12.2004 Saksan liittotasavaltaa vastaan nostama kanne

19.2.2005   
            
            
               FI
            
            
               Euroopan unionin virallinen lehti
            
            
               C 45/15
            
         Euroopan yhteisöjen komission 7.12.2004 Saksan liittotasavaltaa vastaan nostama kanne
   (Asia C-503/04)
   (2005/C 45/29)
   Oikeudenkäyntikieli: saksa
   Euroopan yhteisöjen komissio on nostanut 7.12.2004 Euroopan yhteisöjen tuomioistuimessa kanteen Saksan liittotasavaltaa vastaan. Kantajan asiamiehenä on Bernhard Schima, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1)
            
            
               toteaa, että Saksan liittotasavalta ei ole noudattanut Euroopan yhteisöjen perustamissopimuksen 228 artiklan 1 kohdan mukaisia velvoitteitaan, kun se ei ole toteuttanut Euroopan yhteisöjen tuomioistuimen yhdistetyissä asioissa C-20/01 ja C-28/01, komissio vastaan Saksa, 10.4.2003 antaman tuomion (1), joka koskee Bockhornin kunnan tekemää jätevedenkäsittelysopimusta ja Braunschweigin kaupungin tekemää jätehuoltosopimusta, täytäntöön panemisen edellyttämiä toimenpiteitä.
            
         
               2)
            
            
               velvoittaa Saksan liittotasavallan maksamaan komissiolle Euroopan yhteisöjen omien varojen tilille päivittäistä uhkasakkoa
               31 680 euroa päivässä niiden toimenpiteiden toteuttamisen viivästyessä, joita edellytetään edellä mainitun tuomion täytäntöön panemiseksi Bockhornin kunnan tekemän jätevedenkäsittelysopimuksen osalta, sekä
               126 720 euroa päivässä niiden toimenpiteiden toteuttamisen viivästyessä, joita edellytetään edellä mainitun tuomion täytäntöön panemiseksi Braunschweigin kaupungin tekemän jätehuoltosopimuksen osalta
               annettavan tuomion tiedoksi antamisesta toimenpiteiden toteuttamiseen asti.
            
         
               3)
            
            
               velvoittaa Saksan liittotasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Yhteisöjen tuomioistuin totesi 10.4.2003 antamassaan tuomiossa seuraavaa:
   
               —
            
            
               Koska Bockhornin kunta (Saksa) ei ole järjestänyt tarjouskilpailumenettelyä jätevedenkäsittelysopimuksesta eikä ole julkaissut sopimuksen tekomenettelyn tuloksia Euroopan yhteisöjen virallisessa lehdessä, Saksan liittotasavalta ei ole tässä julkisia palveluhankintoja koskevassa menettelyssä noudattanut julkisia palveluhankintoja koskevien sopimusten tekomenettelyjen yhteensovittamisesta 18 päivänä kesäkuuta 1992 annetun neuvoston direktiivin 92/50/ETY 8 artiklan sekä 15 artiklan 2 kohdan ja 16 artiklan 1 kohdan mukaisia velvoitteitaan.
            
         
               —
            
            
               Koska Braunschweigin kaupunki (Saksa) on tehnyt jätehuoltosopimuksen neuvottelumenettelyä noudattaen julkaisematta ennakolta tarjouskilpailuilmoitusta, vaikka direktiivin 92/50/ETY 11 artiklan 3 kohdassa säädetyt edellytykset, jotka koskevat neuvottelumenettelyssä tehtävien sopimusten tekemistä julkaisematta yhteisössä tarjouskilpailuilmoitusta, eivät olleet täyttyneet, Saksan liittotasavalta ei ole tässä julkisia palveluhankintoja koskevassa menettelyssä noudattanut direktiivin 92/50/ETY 8 artiklan ja 11 artiklan 3 kohdan b alakohdan mukaisia velvoitteitaan.
            
         Komissio katsoo, että tästä tuomiosta ja EY 228 artiklasta Saksan liittotasavallalle johtuvien velvoitteiden noudattaminen edellyttää sitä, että julkisia hankintoja koskevien oikeussääntöjen vastaisesti tehdyt sopimukset puretaan.
   Saksan liittotasavallan tähän mennessä toteuttamat toimenpiteet eivät ole riittäviä yhteisöjen tuomioistuimen toteaman perustamissopimuksen vastaisuuden poistamiseksi.
   Jos Saksan liittotasavalta ei ennen tällä kanteella vaaditun tuomion antamista toteuta vaadittuja toimenpiteitä todetun perustamissopimuksen vastaisuuden poistamiseksi, komissio vaatii yhteisöjen tuomioistuinta asettamaan päivittäisen uhkasakon, jonka määrää se ehdottaa aiemmin soveltamiensa periaatteiden mukaisesti.
   
      (1)  Ei vielä julkaistu oikeustapauskokoelmassa.